ΓΡΑΠΤΗ ΕΡΩΤΗΣΗ E-2803/01

υποβολή: Erik Meijer (GUE/NGL) προς το Συμβούλιο

(10 Οκτωβρίου 2001)

Θέμα: Υποβάθμιση του περιβάλλοντος και των κοινοτικών παροχών συνεπεία της απόφασης των κρατών μελών να αναλάβουν προσωρινά την κάλυψη των ασφαλιστέων κινδύνων των αεροπορικών εταιρειών

1. Μπορεί να επιβεβαιώσει το Συμβούλιο ότι η απόφαση την οποία έλαβαν στις 22 Σεπτεμβρίου 2001 στην πόλη της Λιέγης οι Υπουργοί Οικονομικών των κρατών μελών, ήτοι να αναλάβουν την κάλυψη των ασφαλιστέων κινδύνων των αεροπορικών εταιρειών χωρίς τηνποχρέωση καταβολής εισφοράς για λογαριασμό των εθνικών αρχών έχει προσωρινό χαρακτήρα και καταρχάς δεν θα ισχύσει για περισσότερο από 4 εβδομάδες·

2. Συμφωνεί το Συμβούλιο με την άποψή μου ότι αυτή η ασφάλεια είναι κάτι πολύ περισσότερο από έναν θεωρητικό κίνδυνο διότι σε έκτακτα δυστυχήματα πρέπει όντως να καταβάλλονται μεγάλα ποσά·

3. Πώς σκέπτεται το Συμβούλιο να ενεργήσει ώστε να μηνπεξαιρεθούν — λόγω του εννοούμενου στο ερώτημα 1 μέτρου — φορολογικά εισοδήματα των κρατών μελών από τους στόχους για τους οποίους έχουν διατεθεί βάσει του εθνικού προϋπολογισμού ήτοι, μεταξύ άλλων, για την εκπαίδευση, το περιβάλλον, τη μέριμνα για τα ηλικιωμένα άτομα ή για τη δημόσιαγεία και να διατεθούν για νέα ενίσχυση των αεροπορικών εταιρειών·

4. Πώς θεωρεί το Συμβούλιο ότι μπορεί να αποφύγει να σημειωθεί, λόγω του εννοούμενου στο ερώτημα 1 μέτρου, καθυστέρηση στην εξυγίανση της ήδη προϋπάρχουσας της 11ης Σεπτεμβρίου 2001 πλεονάζουσας δυναμικότητας η οποία εκφράζεται με τον αριθμό κενών θέσεων στα αεροπλάνα και η οποία, κατά συνέπεια, προκαλείποβάθμιση του περιβάλλοντος τόσο με την περιττάψηλή ηχορύπανση όσο και με τους ρίπους,

5. Έχει ήδη το Συμβούλιο εξετάσει μέτρα τα οποία να μπορούν, σε περίπτωση που εξακολουθήσουν να διατηρούνται περισσότερο από 4 εβδομάδες οι προκύψαντες κατόπιν των γεγονότων της 11ης Σεπτεμβρίου 2001 περιορισμοί των δυνατοτήτων για τις αεροπορικές συγκοινωνίες, να αντικαταστήσουν τα ήδη εξαγγελθέντα μέτρα στήριξης και να μην θίξουν ούτε το περιβάλλον, ούτε τις συλλογικές παροχές στα κράτη μέλη·

Απάντηση

(14 Φεβρουαρίου 2002)

Η άτυπη σύνοδος των Υπουργών Οικονομικών στη Λιέγη στις 21 Σεπτεμβρίου 2001 χάραξε κατευθυντήριες γραμμές για οιανδήποτε ασφαλιστική κάλυψη ενδέχεται να επιλέξουν οι κυβερνήσεις να παράσχουν στις αεροπορικές εταιρείες ως αποτέλεσμα των βραχυπρόθεσμων προβλημάτων στην εμπορική ασφαλιστική αγορά που προέκυψε μετά τις τρομοκρατικές επιθέσεις της 11ης Σεπτεμβρίου. Η εξελισσόμενη κατάσταση όσον αφορά μια τέτοια ασφαλιστική κάλυψη συζητήθηκε εκ νέου από το Συμβούλιο Ecofin (Οικονομικών και Δημοσιονομικών Θεμάτων) στις 16 Οκτωβρίου 2001, ενώ το Συμβούλιο Μεταφορών/Τηλεπικοινωνιών της ίδιας ημέρας συζήτησε τη γενική κατάσταση στον τομέα των αερομεταφορών και ενέκρινε Συμπεράσματα του Συμβουλίου σχετικά με το θέμα αυτό.

Το Συμβούλιο επιβεβαίωσε ότι η παροχή ασφαλιστικής κάλυψης από τις κυβερνήσεις πρέπει να παραμείνει μια βραχυπρόθεσμη παρέμβαση για την αντιμετώπιση των συγκεκριμένων προβλημάτων της εμπορικής αγοράς, και ότι θα πρέπει να τεθεί ως απόλυτο όριο για το τέλος αυτής της παρέμβασης το τέλος Δεκεμβρίου 2001. Το Συμβούλιο συμφώνησε επίσης ότι θα πρέπει να ληφθούν μέτρα για να ενθαρρύνουν την επάνοδο στην κανονική λειτουργία της εμπορικής αγοράς. Τα μέτρα αυτά θα πρέπει να περιλαμβάνουν την επιβολή από τις κυβερνήσειςποκατάστατων ασφαλίστρων βάσει των τιμών της αγοράς, τα οποία θα αντικατοπτρίζουν τους ασφαλιστικούς κινδύνους, και τη μηνιαία επισκόπηση όλων των μέτρων που λαμβάνονται από τις κυβερνήσεις.

Στο πλαίσιο αυτών των κατευθυντήριων γραμμών, εναπόκειται στα κράτη μέλη να αποφασίσουν για τα μέτρα που πρέπει να ληφθούν σύμφωνα με τις εθνικές τους διαδικασίες, σεβόμενα ταυτόχρονα τις διατάξεις του Συμφώνου Σταθερότητας και Ανάπτυξης όσον αφορά τις επιπτώσεις στον προϋπολογισμό τους.

Το Συμβούλιο σημείωσε ότι εάν επαναληφθεί η ανώμαλη κατάσταση στον τομέα της ασφάλισης των αεροπορικών εταιρειών μετά το πέρας της προθεσμίας για την κρατική παρέμβαση στο τέλος του έτους, η Επιτροπή θα πρέπει ναποβάλει προτάσεις για να καλύψει με εναλλακτικά μέσα κινδύνους για τους οποίους δενπάρχει διαθέσιμη εμπορική κάλυψη.

Σε συνάρτηση με τη γενική οικονομική κατάσταση στον τομέα των αερομεταφορών, μετά από ευρεία συζήτηση στο Συμβούλιο Μεταφορών/Τηλεπικοινωνιών της 16ης Οκτωβρίου 2001, και σημειώνοντας ότι ο έλεγχος των κρατικών ενισχύσεων αποτελεί αρμοδιότητα της Επιτροπής, το Συμβούλιο σημείωσε την Ανακοίνωση της Επιτροπής σχετικά με τις επιπτώσεις που είχαν στη βιομηχανία των αερομεταφορών οι τρομοκρατικές επιθέσεις στις Ηνωμένες Πολιτείες.

Επιπλέον, το Συμβούλιο σημείωσε επίσης το ψήφισμα για τα περιβαλλοντικά θέματα που ενέκρινε η Συνέλευση της Σύμβασης Διεθνούς Πολιτικής Αεροπορίας, και την πρόθεση της Επιτροπής ναποβάλει στο εγγύς μέλλον πρόταση αντικατάστασης του κανονισμού για τους εξοπλισμούς μείωσης του θορύβου (hushkits). Το Συμβούλιο ανέλαβε να δώσει στην πρόταση αυτή την απαιτούμενη προτεραιότητα ώστε να διευκολυνθεί η έκδοσή της πριν από τον Απρίλιο του 2002.